CELEX: 62016TN0836
Language: sk
Date: 2016-11-30 00:00:00
Title: Vec T-836/16: Žaloba podaná 30. novembra 2016 – Poľská republika/Komisia

30.1.2017   
            
            
               SK
            
            
               Úradný vestník Európskej únie
            
            
               C 30/54
            
         Žaloba podaná 30. novembra 2016 – Poľská republika/Komisia
   (Vec T-836/16)
   (2017/C 030/62)
   Jazyk konania: poľština
   
      Účastníci konania
   
   
      Žalobkyňa: Poľská republika (v zastúpení: B. Majczyna)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie z 19. septembra 2016 o štátnej pomoci SA.44351 (2016/C) (ex 2016/NN) – Poľsko – Daň z maloobchodného predaja v Poľsku, oznámenej pod číslom C(2016) 5596, a
            
         
               —
            
            
               zaviazal Európsku Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na nesprávnej kvalifikácii poľskej dane z maloobchodného predaja ako štátnej pomoci v zmysle článku 107 ods. 1 ZFEÚ na základe očividne nesprávneho posúdenia podmienky selektívnosti
               
                           —
                        
                        
                           Poľskú daň z maloobchodného predaja nemožno prima facie uznať za selektívnu, pretože v jej štruktúre neexistujú žiadne výnimky z referenčného systému, ktorý je pre túto daň typický; progresívne sadzby dane sú neoddeliteľnou súčasťou referenčného systému tejto dane.
                        
                     
                           —
                        
                        
                           Aj keby sme uznali, že obe progresívne sadzby dane nie sú súčasťou referenčného systému, ktorý je typický pre poľskú daň z maloobchodného predaja, bolo by potrebné uznať, že súčasťou referenčného systému je minimálne jedna najčastejšie uplatňovaná sadzba dane; okrem toho progresívne sadzby dane v každom prípade nie sú výnimkami v prospech určitých podnikov, ktoré sa z hľadiska hlavného cieľa tejto dane nachádzajú v podobnej skutkovej a právnej situácii ako zvyšné podniky.
                        
                     
                           —
                        
                        
                           Progresívne sadzby dane, ako aj prahová hodnota daňového základu poľskej dane z maloobchodného predaja v každom prípade sú v súlade so zásadou proporcionality.
                        
                     
         
               2.
            
            
               Druhý žalobný dôvod je založený na porušení článku 13 ods. 1 nariadenia Rady (EÚ) č. 2015/1589 z 13. júla 2015 stanovujúceho podrobné pravidlá na uplatňovanie článku 108 Zmluvy o fungovaní Európskej únie a na porušení zásady proporcionality tým, že sa nariadilo okamžité ukončenie uplatňovania progresívnej škály poľskej dane z maloobchodného predaja
               
                           —
                        
                        
                           Nebolo potrebné vydať nariadenie o ukončení uplatňovania vzhľadom na vážne pochybnosti o selektívnosti poľskej dane z maloobchodného predaja.
                        
                     
                           —
                        
                        
                           Nebolo potrebné vydať nariadenie o ukončení uplatňovania vzhľadom na to, že Komisia dostatočne nepreukázala negatívny vplyv uplatňovania poľskej dane z maloobchodného predaja.
                        
                     
         
               3.
            
            
               Tretí žalobný dôvod je založený na chybnom a nedostatočnom odôvodnení napadnutého rozhodnutia.
               
                           —
                        
                        
                           Napadnuté rozhodnutie nebolo náležite a dostatočne odôvodnené v rozsahu, v akom sa týka posúdenia podmienky selektívnosti poľskej dane z maloobchodného predaja.
                        
                     
                           —
                        
                        
                           Napadnuté rozhodnutie nebolo náležite a dostatočne odôvodnené v rozsahu, v akom nariaďuje okamžité ukončenie uplatňovania progresívnej daňovej škály v súvislosti s poľskou daňou z maloobchodného predaja.